पणजीः पश्चीम घाटांतल्या गोंयच्या अभयारण्यांत वाग आशिल्ल्याचे पुरावे मेळ्यात. गोंय-कर्नाटक शिमेचेर आशिल्ल्या मोले-म्हादय अभयारण्य वाठारांत वागांचो आंकडो उणो जाला. पूण राष्ट्रीय वाग संवर्धन प्राधिकरणान जारी केल्ल्या 'वागांची स्थिती' अहवालांतल्यान दंडेलीच्या पूर्व वाठारांत वागांचो आंकडो वाडिल्ल्याचें स्पश्ट जालां. हालींच जाहीर जाल्ल्या ह्या अहवाला प्रमाण फाटल्या पांच वर्सांत पश्चीम घाटांतल्या वागांचो आंकडो सामकोच उणो जाला. 2018 वर्सा केल्ल्या सर्वेक्षणांतल्यान त्या वेळार पश्चीम घाटांत 981 वाग आशिल्ले. मात हालींच केल्ल्या सर्वेक्षणांतल्यान हो आंकडो वाडून 824 जाला.
 गोंय, कर्नाटक, केरळ आनी तमिळनाडू राज्यांनी आशिल्ल्या पश्चीम घाटांत 2006 वर्सा 402, 2010 वर्सा 534 आनी 2014 वर्सा 776 वाग दिसल्ले. 2018 वर्सा हो आंकडो 981 आशिल्लो जाल्यार सद्यो तो उणो जाला अशें अहवालांतल्यान दिसून आयलां.
 मजगतीं, 2014 वर्साच्या सर्वेक्षणांतल्यान गोंयांत पांच वाग आसात हें स्पश्ट जालें. 2018 वर्सा हो आंकडो तीन आशिल्लो. 2019 वर्सा परतून पांच वागांची म्हायती मेळ्ळी. पूण उपरांत तातूंतल्या चार वागांक मारून उडयल्ल्याचे उक्ताडार आयलें.
 पश्चीम घातांत वांगांचो आंकडो कमी जाल्ल्याचो जो अहवाल राष्टीय वाघ संर्वधन प्राधिकरणान जारी केला ते पळोवन म्हाका वायट दिसलां. फाटल्या कांय वर्सांत घडिल्ल्या घडणुकांक लागून गोंयांतल्या वागांचो आंकडो कमी जाला. व्हो आंकडो वाडोवपा खातीर जाय ते सगळे यत्न करपाची म्हजा सरकाराची तयारी आसा, अशें मुख्यमंत्री डॉ प्रमोद सावंत हांणी सांगले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 